CELEX: 32011R0312
Language: hu
Date: 2011-03-30 00:00:00
Title: A Bizottság 312/2011/EU rendelete ( 2011. március 30. ) egyes áruk Kombinált Nómenklatúra szerinti besorolásáról

1.4.2011   
            
            
               HU
            
            
               Az Európai Unió Hivatalos Lapja
            
            
               L 86/53
            
         A BIZOTTSÁG 312/2011/EU RENDELETE
   (2011. március 30.)
   egyes áruk Kombinált Nómenklatúra szerinti besorolásáról
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a vám- és a statisztikai nómenklatúráról, valamint a Közös Vámtarifáról szóló, 1987. július 23-i 2658/87/EGK tanácsi rendeletre (1) és különösen annak 9. cikke (1) bekezdésének a) pontjára,
   mivel:
   
               (1)
            
            
               A 2658/87/EGK rendelet mellékletét képező Kombinált Nómenklatúra egységes alkalmazása érdekében intézkedéseket szükséges elfogadni az e rendelet mellékletében meghatározott áruk besorolásáról.
            
         
               (2)
            
            
               A 2658/87/EGK rendelet meghatározza a Kombinált Nómenklatúra értelmezésére irányadó általános szabályokat. Ezeket a szabályokat kell alkalmazni bármely más olyan nómenklatúrára vonatkozóan is, amely részben vagy egészben a Kombinált Nómenklatúrán alapul vagy azt bármilyen további albontással kiegészíti, és amelyet az árukereskedelemhez kapcsolódó tarifális és más intézkedések alkalmazása céljából az Unió valamely más rendelkezése hoz létre.
            
         
               (3)
            
            
               Az említett általános szabályok értelmében a mellékletben szereplő táblázat 1. oszlopában leírt árukat a 3. oszlopban feltüntetett indokok alapján a táblázat 2. oszlopában megjelölt KN-kód alá kell besorolni.
            
         
               (4)
            
            
               Indokolt úgy rendelkezni, hogy a tagállamok vámhatóságai által kibocsátott, e rendelet rendelkezéseitől eltérő tartalmú, az áruk Kombinált Nómenklatúra szerinti besorolására vonatkozó kötelező érvényű tarifális felvilágosítást a jogosult a Közösségi Vámkódex létrehozásáról szóló, 1992. október 12-i 2913/92/EGK tanácsi rendelet (2) 12. cikke (6) bekezdésének alkalmazásában három hónapig továbbra is felhasználhatja.
            
         
               (5)
            
            
               Az e rendeletben előírt intézkedések összhangban vannak a Vámkódex Bizottság véleményével,
            
         ELFOGADTA EZT A RENDELETET:
   1. cikk
   A Kombinált Nómenklatúrában a melléklet táblázatának 1. oszlopában leírt árukat a táblázat 2. oszlopában megjelölt KN-kód alá kell besorolni.
   2. cikk
   A tagállamok vámhatóságai által kibocsátott, e rendelet rendelkezéseitől eltérő tartalmú kötelező érvényű tarifális felvilágosítás a 2913/92/EGK rendelet 12. cikke (6) bekezdésének alkalmazásában három hónapig továbbra is felhasználható.
   3. cikk
   Ez a rendelet az Európai Unió Hivatalos Lapjában való kihirdetését követő huszadik napon lép hatályba.
   
      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2011. március 30-án.
      
         
            a Bizottság részéről, az elnök nevében,
         Algirdas ŠEMETA
         
            a Bizottság tagja
         
      
   
   
      (1)  HL L 256., 1987.9.7., 1. o.
   
      (2)  HL L 302., 1992.10.19., 1. o.
   
      MELLÉKLET
      
                  Árumegnevezés
               
               
                  Besorolás
                  (KN-kód)
               
               
                  Indokolás
               
            
                  (1)
               
               
                  (2)
               
               
                  (3)
               
            
                  
                              1.
                           
                           
                              A termék (úgynevezett „ultrahangos adó”) egy piezoelektromos elem szerepét betöltő kerámiakorongból áll, amelyhez egy radiálisan tájolt fémmembrán kúp csatlakozik. A termék egésze egy alaplemezre van rögzítve, és összekötő szegecsekkel egy műanyag foglalatba van illesztve.
                              A váltakozó áram hatására a piezoelektromos elem vibrálni kezd, (emberi fül által nem észlelhető) ultrahanghullámokat bocsátva ki, amelyeket a levegő továbbít. A termék tehát az elektromos jelet ultrahanggá alakítja.
                              A terméket különféle célokra lehet felhasználni, többek közt parkolóradarokban távolságméréshez, autóriasztókban térmegfigyeléshez és bizonyos termékek esetében folyadékszint-méréshez.
                           
                        
               
                  8548 90 90
               
               
                  A besorolást a Kombinált Nómenklatúra értelmezésére szolgáló 1. és 6. általános szabály, valamint a 8548, a 8548 90 és a 8548 90 90 KN-kód szövege határozza meg.
                  Mivel a terméket nem lehet valamely, a XVI. áruosztályba tartozó gép alkatrészének tekinteni, a XVI. áruosztályhoz tartozó megjegyzések 2. pontja szerinti besorolás kizárt.
                  Mivel a terméket nem lehet valamely, a 90. árucsoportba tartozó műszer vagy készülék alkatrészének tekinteni, a 90. árucsoporthoz tartozó megjegyzések 2. pontja szerinti besorolás is kizárt.
                  A termék gépnek vagy készüléknek a 85. árucsoportban másutt nem említett elektromos alkatrésze.
                  Ezért a terméket a 8548 90 90 KN-kód alá kell besorolni.
               
            
                  
                              2.
                           
                           
                              A termék (úgynevezett „ultrahangos vevő”) egy piezoelektromos elem szerepét betöltő kerámiakorongból áll, amelyhez egy radiálisan tájolt fémmembrán kúp csatlakozik. A termék egésze egy alaplemezhez van rögzítve, és összekötő szegecsekkel egy műanyag foglalatba van illesztve.
                              Az (emberi fül által nem észlelhető) ultrahanghullámok hatására a piezoelektromos elem vibrálni kezd, és a hullámokat elektromos jellé alakítja át.
                              A terméket különféle célokra lehet felhasználni, többek közt parkolóradarokban távolságméréshez, autóriasztókban térmegfigyeléshez, és bizonyos termékek esetében folyadékszint-méréshez.
                           
                        
               
                  8548 90 90
               
               
                  A besorolást a Kombinált Nómenklatúra értelmezésére szolgáló 1. és 6. általános szabály, valamint a 8548, a 8548 90 és a 8548 90 90 KN-kód szövege határozza meg.
                  Mivel a terméket nem lehet valamely, a XVI. áruosztályba tartozó gép alkatrészének tekinteni, a XVI. áruosztályhoz tartozó megjegyzések 2. pontja szerinti besorolás kizárt.
                  Mivel a terméket nem lehet valamely, a 90. árucsoportba tartozó műszer vagy készülék alkatrészének tekinteni, a 90. árucsoporthoz tartozó megjegyzések 2. pontja szerinti besorolás is kizárt.
                  A termék gépnek vagy készüléknek a 85. árucsoportban másutt nem említett elektromos alkatrésze.
                  Ezért a terméket a 8548 90 90 KN-kód alá kell besorolni.